[{"text_idx": "#000004", "text": "Mae'r dau frawd ifanc o Gaerdydd yn creu cryn argraff ar fyd campau Cymru, gyda Ben yn rhan o garfan Cymru ar gyda UEFA EURO 2020."}, {"text_idx": "#000006", "text": "Mae Ben, y brawd hynaf sydd newydd droi\u2019n 21 oed, yn be\u0302l-droediwr proffesiynol sydd wedi sefydlu ei hun fel amddiffynnwr i Abertawe. Mae Ben hefyd wedi ennill tri chap dros Gymru ac wedi ei enwi yn y garfan ar gyfer UEFA EURO 2020."}, {"text_idx": "#000007", "text": "Mae ei frawd Theo, 19 oed, yn aelod o academi rhanbarth rygbi Gleision Caerdydd. Mae'r cyn chwaraewr Ysgol Gyfun Glantaf wedi cynrychioli ail di\u0302m y clwb ac yn gobeithio efelychu ei frawd a chynrychioli ei wlad yn y dyfodol."}, {"text_idx": "#000011", "text": "Er iddo brofi\u2019r siom o golli yn rownd derfynol gemau ail gyfle y Bencampwriaeth gydag Abertawe yn ddiweddar, roedd clywed ei fod am fod yn rhan o garfan yr Euros yn hwb mawr i Ben."}, {"text_idx": "#000012", "text": "Meddai Ben: \"Mae chwarae i Gymru wastad wedi bod yn fy top thing. Fi\u2019n cofio mynd i\u2019r Fan Zone yn Euro 2016 a meddwl bo fi\u2019n gallu chwarae un diwrnod, a phobl yn cefnogi fi fel o\u2019n i\u2019n cefnogi nhw yn y Fan Zone. Mae e\u2019n meddwl gymaint i fi. Ti just yn gorfod cario \u2018mlaen i weithio\u2019n galed a gwneud yn siw\u0302r bod dy freuddwyd yn dod yn wir."}, {"text_idx": "#000013", "text": "\"Fi\u2019n cofio fy nge\u0302m gyntaf dros Gymru. Roeddwn ni\u2019n chwarae yn erbyn Y Ffindir, ac yn ennill 1-0 ar yr amser. Dim ond un munud oedd ar o\u0302l ond o\u2019n i mor gyffrous i ddod ar y cae. Odd e\u2019n bittersweet oherwydd oedd y teulu ddim yn gallu bod yna, ond roedd e\u2019n amser rili cyffrous. Ar o\u0302l hwnna o\u2019n i just eisiau chwarae mwy a mwy dros Gymru.\""}, {"text_idx": "#000015", "text": "Ychwanega Theo: \"O\u2019n i\u2019n prowd i weld Ben achos dyna be fi eisiau gwneud - mynd ymlaen i chwarae i Gymru, ac mae e\u2019 di neud e\u2019n barod, yn 20 mlwydd oed. Mae e\u2019n role model i fi a rhywbeth i anelu am. Fi di gweithio mor galed. Fi eisiau dweud mai blwyddyn yma yw blwyddyn fi.\""}, {"text_idx": "#000018", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}, {"text_idx": "#000021", "text": "Everyone is ready for a run now \u2013 Sherratt"}]